আমিন হানিফ: স্বাধীনতা মানুষের অন্যতম অধিকার। স্বাধীনতা হলো এমন একটি অধিকার যা মানুষকে সঠিক চিন্তা ও তার উপযোগী কর্মের পরিবেশ সৃষ্টি করে এবং এর প্রতিবন্ধকতাসমূহকে দূর করে। যা কোরআনের বিভিন্ন আয়াতে সমর্থিত হয়েছে। যেমন সূরা জাসিয়ার ১৫ নং আয়াতে বলা হয়েছে: ‘যে সৎ কাজ করছে সে তার কল্যাণার্থেই করছে। আর যে অসৎ কাজ করছে তাও তার ওপরই বর্তাবে। অতঃপর তোমরা তোমাদের পালনকর্তার দিকে প্রত্যাবর্তিত হবে। হযরত আলী রা. বলেছেন, ‘অন্যের দাসে পরিণত হয়ো না। কারণ আল্লাহ তোমাকে স্বাধীনভাবে সৃষ্টি করেছেন।’ (নাহজুল বালাগাহ্,খুতবা নং ৩)